سیّد حسین صادق

**سیّد حسین صادق** (تام آدی: حسین میر کاظم اوغلو صاد‌ق‌زاده؛ 25 ژانویه 1887، باکی – ژانویه 1938، باکی) — یازیچی، تنقیدچی، پداقوق.   

## یاشاییشی
  سیّد حسین 1887-جی ایل ژانویه‌نین 25-ده باکی شهرینده آنادان اولموشدور.بئش یاشیندا آتاسینی ایتیرن سیّد باباسی میرصادق میرحسن‌ین حیمایه‌سینده بؤیویوب تربیه آلمیشدیر.  

  او، اوّل موللاخانادا، سونرا دؤورونون گؤرکملی معاریف خادیم‌لریندن اولان محمود بیگ محمود‌ بیگوفون مودیر اولدوغو روس-تاتار مکتبینده دؤرد ایله یاخین تحصیل آلمیشدیر. آذربایجان، روس، فارس دیللرینی موکمّل اؤیرنمیشدیر.  

  1904-جی ایلده – باباسی نین وفاتیندان سونرا عاییله‌نین قایغیسی س.حسین‌ین اوزرینه دوشموشدور. او،  " کاسپی "  مطبعه‌سینده ایشه گیریر و 1912-جی ایله کیمی اورادا مورتّیب‌لیک ائدیر. 1913–1914 ایللرده " ایقبال "-ین باش رداکتورو ایدی. 1920-جی ایلدن  " کومونیست "  قزئتی تحریّه ادبی ایشچی کیمی فعالیت گؤسترمیش، باکی‌نین اورتا مکتب و تکنیکوم‌لاریندا موعلیملیک ائتمیش، عؤمرونون سون ایللرینده ایسه آذرنشرین بدیعی ادبیات شؤعبه‌سی‌نین رداکتورو اولموشدور.او، بدیعی یارادیجی‌لیغا 1907-جی ایلده باشلامیشدیر.  

  س.حسین 1907-جی ایلده قزئت و درگی‌لرده مقاله و فلیئتونلاری ایله چیخیش ائتمیشدیر.  

  1934-جو ایلدن آذربایجان یازیچی‌لار ایتّیفاقی‌نین عوضوو اولموش، میلّی ادبیاتیمیزین زنگینلشمه‌سی اوچون سعی گؤسترمیشدیر. آنجاق بیر چوخ آذربایجان ادبیاتی‌نین گؤرکملی خادیم‌لری کیمی رپرسیا (سیاسی تسویّه) دالغاسی اوندان و عاییله‌سیندن ده یان کئچمه‌میشدیر. 1936-جی ایلده او، یازیچی‌لار ایتّیفاقی نین عوضولوگوندن چیخاریلمیش، اثرلری کسکین تنقید اولوناراق، اونلارا سیاسی رنگ وئریلمیش، آدینا  " خالق دوشمنی "  دامغاسی وورموشلار. 

  چاغداش آذربایجان نثری‌نین، خوصوصیله اونون حکایه ژانری‌نین اینکیشافی تاریخی سیّد حسین‌ین آدی ایله سیخ صورتده باغلی‌دیر. اونون نثری-چاغداش آذربایجان ادبیاتی نین تشکّولو و اینکیشافی دؤورونون ان پارلاق صحیفه‌لریندن بیری‌دیر. سیّد حسین‌ین 20-جی ایللرین سونوندان 30-جو ایللرین بیرینجی یاریسینادک یازدیغی حکایه‌لر او زامان اوخوجولارین دیللرینده ازبر اولموش، ایندی ده اؤز طراوتلرینی ساخلامیش موعاصیرلیگینی ایتیترمه‌میش،مؤلیفه شیرین حکایه اوستاسی کیمی شؤهرت قازانمیشدیر.حسین میر کاظم‌اوغلو  " تزه حیات "  و " کاسپی "  قزئت‌لری‌نین مطبعه‌لرینده مورتّیب اولموش، شریکلی  " بهلول " ،  " کل‌نیت "  و " قورتولوش "  درگی‌لرینی نشر ائتدیرمیشدیر.  

  حکایه و پوبلیسیستیک مقاله‌لرینده مورتجع ضیالی‌لارین علئیهینه چیخمیش، آذربایجان دیلی‌نین صافلیغی اوغروندا موباریزه آپارمیشدیر. آذربایجان ادبیاتی و ادبیات خادیم‌لری حاقدا مقاله‌لر، موعاصیر حیاتدان بحث ائدن حکایه‌لر یازمیشدیر.  

  سیّد حسین ایجتیماعی حادیثه‌لره موناسیبتده س.حسین ایله دایم همفیکیر اولموشدور. اونلارین آراسیندا قارشی‌لیقلی صمیمی موناسیبت وار ایدی. س.حسینین رداکتورلوق ائتدیگی  " یئنی ایقبال "  و " آذربایجان "  قزئت‌لرینده مقاله‌لرله چیخیش ائدیردی.  

 " قورتولوش " درگیسی‌نین نشره باشلانیلماسینی س.حسین بؤیوک سئوینجله قارشیلامیشدی. رپرسیانین(سیاسی تسویّه‌نین) قوربان‌لاریندان اولان سیّد حسین 1937-جی ایلده حبس ائدیلمیش، 1938-جی ایلین ژانویه‌سینده گوللة‌لنمیشدیر.  

## یارادیجی‌لیغی
  سیّد حسین‌ین ادبی یارادیجیلیغا باشلاماسی موستقیل حیاتا،امک فعالیتینه قدم قویدوغو ایلک ایللره تصادوف ائدیر. 1908-جی ایلدن اعتیباراً او،اوّلجه آرا-سیرا،سونرالار ایسه مونتظم اولاراق قزئت‌لرده،درگی‌لرده  " کاظم‌اوغلو " ،  " حسین صادق " ،  " سیّد حسین " ،  " سیّد حسین صادق‌زاده " ،  " موحریر "  ایمضالاری ایله ادبی-تنقیدی مقاله‌لر درج ائتدیرمیش، باکی‌نین ایجتیماعی حیاتیندا،مدنی-معاریف جمعیت‌لری‌نین فعالیتینده یاخیندان ایشتیراک ائتمیش،1927-جی ایله کیمی مووقّتی-موحریر کیمی تانینمیشدیر. اونون  " گله‌جک حیات یوللاریندا " ،  " شیرین‌ناز " ،  " ایکی حیات آراسیندا " ،  " یاتمیش کندین قیش گئجه‌لرینده " ،  " گیلان قیزی "  و س. حکایه‌لری،  " آلتون " ،  " یالان " ،  " گؤزللیک ندیر؟ "  و س. مقاله‌لری اوخوجولارین دیقتینی جلب ائدیر. مؤلیفین موختلیف ایللرده بیر چوخ کیتاب‌لاری نشر ائتدیریلمیشدیر:  " آغ والیدئین، یاخود زاواللی مشهدی زامان "  (1911)،  " قاچاق اوغول، یاخود آتا محبتی "  (1915)،  " یئنی حیات یوللاریندا "  (1928) و س. 

## عاییله‌سی
  محمد امین رسول‌زاده‌نین عمیسی قیزی اوم‌گلثوم صادق‌زاده ایله ائولنمیش، اوقتای صادق‌زاده، توغرول صادق‌زاده قومرال صادق‌زاده آدلی اوشاق‌لاری اولوب. 

## اتک‌یازی‌لار
بؤلمه:یازیچیلار
بؤلمه:آذربایجان ادبیاتی